CELEX: 62016TA0632
Language: et
Date: 2018-12-13 00:00:00
Title: Kohtuasi T-632/16: Üldkohtu 13. detsembri 2018. aasta otsus – Haeberlen versus ENISA (Avalik teenistus — Töötasu — Ametnike ja muude teenistujate töötasude ja pensionide iga-aastane kohandamine — Määrused (EL) nr 422/2014 ja nr 423/2014 — Töötasude ja pensionide kohandamine aastatel 2011 ja 2012 — Põhjendamiskohustus — Proportsionaalsus — Õiguspärane ootus — Sotsiaaldialoogi käsitlevad eeskirjad)

4.3.2019   
            
            
               ET
            
            
               Euroopa Liidu Teataja
            
            
               C 82/46
            
         
      Üldkohtu 13. detsembri 2018. aasta otsus – Haeberlen versus ENISA
      (Kohtuasi T-632/16) (1)
      
      ((Avalik teenistus - Töötasu - Ametnike ja muude teenistujate töötasude ja pensionide iga-aastane kohandamine - Määrused (EL) nr 422/2014 ja nr 423/2014 - Töötasude ja pensionide kohandamine aastatel 2011 ja 2012 - Põhjendamiskohustus - Proportsionaalsus - Õiguspärane ootus - Sotsiaaldialoogi käsitlevad eeskirjad))
      (2019/C 82/52)
      Kohtumenetluse keel: prantsuse
      
         Pooled
      
      
         Hageja: Thomas Haeberlen (Swisttal, Saksamaa) (esindajad: advokaadid L. Levi ja A. Tymen, hiljem L. Levi ning lõpuks L. Levi ja C. Bernard-Glanz)
      
         Kostja: Euroopa Liidu Võrgu- ja Infoturbeamet (esindajad: A. Ryan, keda abistasid advokaadid D. Waelbroeck ja A. Duron)
      
         Kostja toetuseks menetlusse astujad: Euroopa Parlament (esindajad: E. Taneva ja M. Ecker) ning Euroopa Liidu Nõukogu (esindajad: M. Bauer ja R. Meyer)
      
         Ese
      
      ELTL artikli 270 alusel esitatud nõue, milles palutakse esiteks tühistada ENISA 21. oktoobri 2015. aasta otsus, millega anti korraldus maksta hagejale 3 133,19 euro suurune summa pärast tema töötasu 2011. aastal kohandamist 0 % suuruse määraga, nagu on ette nähtud Euroopa Parlamendi ja nõukogu 16. aprilli 2014. aasta määruses (EL) nr 422/2014, millega kohandatakse alates 1. juulist 2011 Euroopa Liidu ametnike ja muude teenistujate töötasusid ja pensione ning nimetatud töötasude ja pensionide suhtes kohaldatavaid paranduskoefitsiente (ELT 2014, L 129, lk 5), ja 2012. aastal kohandamist 0,8 % suuruse määraga, nagu on ette nähtud Euroopa Parlamendi ja nõukogu 16. aprilli 2014. aasta määruses (EL) nr 423/2014, millega kohandatakse alates 1. juulist 2012 Euroopa Liidu ametnike ja muude teenistujate töötasusid ja pensione ning nimetatud töötasude ja pensionide suhtes kohaldatavaid paranduskoefitsiente (ELT 2014, L 129, lk 12), ning teiseks hüvitada hagejale mittevaraline kahju, mis talle selle otsusega väidetavalt tekkis.
      
         Resolutsioon
      
      
                  1.
               
               
                  Jätta hagi rahuldamata.
               
            
                  2.
               
               
                  Jätta Thomas Haeberleni kohtukulud tema enda kanda ja mõista temalt välja Euroopa Liidu Võrgu- ja Infoturbeameti (ENISA) kohtukulud.
               
            
                  3.
               
               
                  Jätta Euroopa Liidu Nõukogu ja Euroopa Parlamendi kohtukulud nende endi kanda.
               
            
         (1)  ELT C 410, 7.11.2016.